Virallinen lehti nro C 031 , 05/02/1999 s. 0049



KIRJALLINEN KYSYMYS E-1509/98 esittäjä(t): Daniel Varela Suanzes-Carpegna (PPE) komissiolle (13. toukokuuta 1998) Aihe: Tietoyhteiskunta ja taloudellinen ja sosiaalinen yhteenkuuluvuus Siirryttäessä tietoyhteiskuntaan ongelmat eivät ole pelkästään teknisiä vaan myös poliittisia, kuten tietosisältöjen käyttöä ja hyödyntämistä koskeva oikeudellinen määrittely. Voiko komissio ilmoittaa, mitä toimenpiteitä se on toteuttanut tai aikoo toteuttaa tiedon käytön ja hyödyntämisen valvomiseksi ja erityisesti alaikäisten suojelemiseksi tietoyhteiskunnassa? Komission jäsenen Monika Wulf-Mathiesinkomission puolesta antama vastaus (25. kesäkuuta 1998) Internetin laiton ja vahingollinen sisältö ja alaikäisten suojelu on ollut useiden äskettäin tehtyjen kysymysten aiheena, ja arvoisaa parlamentin jäsentä pyydetään tutustumaan komission näihin kysymyksiin antamiin vastauksiin, erityisesti: E-4225/97 Muscardini(1), P-0572/97 Plooij-van Gorsel(2), E-2582/97 Maij-Weggen(3), E-2024/97 Matikainen-Kallström(4), E-3041/96 Kaklamanis(5), P-2792/96 Hallam(6), E-2663/96 Amadeo(7), E-2550/96 Amadeo(8), P-2479/96 Plooij-van Gorsel(9) ja P-2458/96 Crepaz(10). Komissio on tietoinen arvoisan parlamentin jäsenen esille ottamista ongelmista ja jakaa hänen huolensa. Komissio on työskennellyt aktiivisesti näiden kysymysten parissa yli kahden vuoden ajan ja on äskettäin hyväksynyt ehdotuksen toimintasuunnitelmasta Internetin käyttöturvallisuuden parantamiseksi(11) sekä ehdotuksen neuvoston suositukseksi alaikäisten ja ihmisarvon suojelusta audiovisuaalisissa ja tietopalveluissa(12). Parlamentti ja neuvosto tutkivat parhaillaan näitä ehdotuksia. Toimintasuunnitelma on perusta, jonka mukaisesti yhteisö osarahoittaa eurooppalaista vihjelinjaverkostoa, jonka kautta ilmoitetaan laittomasta sisällöstä kuten lapsipornografiasta, eurooppalaisia suodatin- ja luokittelujärjestelmiä sekä tietoisuutta lisääviä toimia. Se tukee myös kansallisten toimien koordinoinnista Euroopan tasolla annetun neuvoston suosituksen mukaisia itsesääntelytoimia. Näiden kahden toimenpiteen avulla vahvistetaan myös kansainvälistä yhteistyötä. Komissio on myös aktiivisesti osallistunut neuvoston kolmannen pilarin alueella käymiin keskusteluihin sekä kahdeksan teollistuneimman maan neuvotteluihin (mukaan lukien Yhdysvallat, Kanada, Japani ja Venäjä) sellaisten oikeudellisten ja teknisten menettelyjen kehittämiseksi, joiden avulla voidaan viivytyksettä puuttua kansainvälisellä tasolla tietokoneisiin liittyviin rikoksiin. Komissio on osallisena Amsterdamin Eurooppa-neuvoston hyväksymän järjestäytynyttä rikollisuutta vastaan suunnatun toimintasuunnitelman täytäntöönpanossa. Toimintasuunnitelma sisältää suosituksen uusien tekniikoiden rikollisen käytön torjumisesta. Näiden toimien avulla ehkäistään huomattavasti lapsipornografian levitystä Internetissä. (1) EYVL C 223, 17.1.1998, s. 74. (2) EYVL C 217, 17.7.1997. (3) EYVL C 102, 3.4.1998. (4) EYVL C 60, 25.2.1998. (5) EYVL C 91, 20.3.1997. (6) EYVL C 83, 14.3.1997. (7) EYVL C 83, 14.3.1997. (8) EYVL C 83, 14.3.1997. (9) EYVL C 60, 26.2.1997. (10) EYVL C 60, 26.2.1997. (11) KOM(97) 582 lopullinen. (12) KOM(97) 570 lopullinen.